หุ้นไทยเปิดเช้า25ต.ค.บวก13จุด
ตลาดหุ้นไทยเช้านี้ทะยานขึ้นกว่า 13 จุด ตามแรงไล่ซื้อหุ้นใหญ่ในกลุ่มพลังงานและธนาคารพาณิชย์
25 ต.ค. 2554

ตลาดหุ้นไทยเช้านี้ทะยานขึ้นกว่า 13 จุด ตามแรงไล่ซื้อหุ้นใหญ่ในกลุ่มพลังงานและธนาคารพาณิชย์ 
ตลาดหุ้นไทยเช้าวันที่ 25 ต.ค.ที่ผ่านมา ดัชนีหุ้นทะยานขึ้นกว่า 13 จุด ซื้อขายบริเวณ 926  จุด ตามแรงไล่ซื้อหุ้นใหญ่ในกลุ่มพลังงานและธนาคารพาณิชย์ ส่วนหนึ่งได้รับอานิสงส์จากตลาดหุ้นต่างประเทศขยับขึ้นมามากในช่วง 1-2วัน 
นักลงทุนให้ความสนใจซื้อขายหุ้นบริษัทพีทีที โกลบอล เคมิคอล (PTTGH) ส่งผลให้ราคาเพิ่มขึ้น 4.25 บาท เคลื่อนไหวที่58.25บาท  ตามด้วยบริษัทปตท.(PTT)บวก7 บาท ซื้อขายที่ 291บาท หลังจากราคาน้ำมันในตลาดโลกปรับตัวขึ้นมาแรงเกือบ4 เหรียญสหรัฐต่อบาร์เรล อยู่เหนือ 91 เหรียญสหรัฐต่อบาร์เรล 
อย่างไรก็ตาม มีแรงขายทำกำไรระหว่างวัน และยังคงมีแรงขายหุ้นชิ้นส่วนอิเล็กทรอนิกส์ ชิ้นส่วนยานยนต์ และอสังหาริมทรัพย์ ซึ่งคาดว่าจะได้รับผลกระทบอย่างรุนแรงจากเหตุการณ์อุทกภัย 
ด้านนักวิเคราะห์ บริษัทหลักทรัพย์ ทิสโก้ คาดว่าดัชนีหุ้นจะดีดกลับบริเวณ 925, 930 จุดแต่คงไม่เกิน 935 จุดและยังมีโอกาสลงไปซื้อขายแถว 900 -870 จุดเนื่องจากผลกระทบจากน้ำท่วมใหญ่และปัญหายุโรป